《感寓 其九》
宋代·刘弇

士也方蹭蹬，愀怆不得官。得官无几何，日刷陵风翰。

九衢无閒尘，畅毂走朱丹。一为辙迹误，翻身落波澜。

愁来歌黄鹄，凄感入脾肝。千载上东门，尔来谁挂冠。

犬遗上蔡恨，鹤起华亭叹。冢间与林下，疏傅正蹒跚。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。